เรื่องร้องเรียน (ถนน,ทางเท้า) วันที่ 2023-08-28 03:00:13 — แขวงตลาดพลู เขตธนบุรี กรุงเทพมหานคร
เรียน ท่านผู้ว่ากทม. ท่านชัชชาติ ครับ ได้ทำการแจ้งการตั้งร้านค้าบนถนนสาธารณะโดยยึดถนนสาธารณะเป็นส่วนตัวตั้งร้านมานาน ไม่มีหน่วยงานใดจัดการได้เลย เคยแจ้งทางช่องทางนี้แล้ว เจ้าหน้าที่เทศกิจมาดูจัดการสร้างความเข้าใจ ก็กลับมาตั้งอีกในไม่กี่ชั่วโมง การทำมาหากินไม่ใช่เรื่องผิดอะไรอาชีพค้าขาย สุจริต แต่คงต้องอยู่บนกฏหมายไม่ใช่ใครอยากจะขายตรงไหนก็เอารถมาจอดมาตั้งร้านแบบนี้ หรืออยากจะอนุญาติก็แจ้งเลยครับให้เข้ามาทำมาหากินแบบนี้ได้ ให้ผู้อื่นมาตั้งเช่นกัน บริเวณใกล้ๆจุดนี้มีตลาดใต้ BTS ตลาดพลูอยู่ไปตั้งร้านที่ตรงนั้นได้ ดูเป็นระเบียบเรียบร้อยดี เป็นสัดส่วน ขอฝากหน่วยงานที่เกี่ยวข้องช่วยกวดขันเอาจริงเอาจังด้วยครับ  การแจ้งไปที่ สน. ตลาดพลู ทางเจ้าหน้าที่ตำรวจคงไม่อยากดำเนินการให้ กระมังครับ ถ้าทำก็คงทำมานานแล้วนี่อยู่อย่างนี้มาเป็นปีๆ เป็นช่องว่างของหน่วยงานที่รับผิดชอบ เทศกิจเอง ยังไม่อยากรับ ปัดให้ตำรวจ ตำรวจก็ไม่อยากรังแกประชาชนเพราะหากินสุจริต ภาระงานจับผู้ร้ายก็มาก ทางที่ดีประกาศเป็นที่ค้าขายไปเลย จะได้ให้มาขายกันเยอะๆไปเลยไม่ต้องใส่ใจว่านี่คือถนน หรือทางเท้า สามัญสำนึกของคนที่ทำมีบ้างไหม ถ้าเตือนแล้วว่าแล้วไม่ทำก็ต้องมีมาตรการจัดการบ้างนะครับ ปล่อยเละแทะเคยตัวกัน เอาเปรียบใครได้ก็กระทำตามใจ ไม่สนระเบียบและกฎหมายเลย เกี่ยงกันทำไม สร้างความเข้าใจร่วมกัน ทำให้สังคมอยู่ร่วมกันได้ด้วยการไม่เบียดเบียนและมีวินัย กราบเรียนผู้ว่า ชัชชาติ ด้วยครับ